አለም አቀፉ የማእድናት ግልፅነት ተቋም ኢትዮጵያን በእጩነት ተቀበለ
መቀመጫውን ኦስሎ ያደረገው አለምአቀፍ የማዕድን ኢንዱስትሪዎች ግልፅነት ኢኒሼቲቭ ኢትዮጵያ፣ አሜሪካ፣ ፓፓዋና ጊኒ ያቀረቡትን የአባልነት ጥያቄ ያፀደቀው መጋቢት 10/2006 ነው።ሀገራቱ  ኢኒሼቲቩን መቀላቀላቸው በሚያካሂዱት የኢነርጂና የመአድን ልማት ዘርፍ ሊከሰቱ የሚችሉ ሙስናና መሰል ችግሮችን ለመዋጋት ትልቅ እገዛ ይኖረዋል።የመንግስት ኮምንኬሽን ጉዳዮች ፅህፈት ቤት ሀላፊ  ሚኒስትር አቶ ሬድዋን ሁሴን ለቱርክ ዜና አገልግሎት እንደተናገሩት የኢትዮጵያ  መንግስት ከብክነት ነፃ የሆነ፣ ከሙስና የፀዳ ግልፅና የደሃውን ህብረተሰብ ተጠቃሚነት የሚያረጋግጥ የኢንዱስትሪ ዘርፍ ለመገንባት እየጣረ ነው።እናም ኢትዮጵያ አለማቀፉን የኢነርጂና ማዕድን ዘርፍ  የፀረ ሙስና ትብብር መቀላቀልዋ ትልቅ ስኬት ነው ብላዋል።ኢትዮጵያ ኢኒሼቲቩን ለመቀላቀል እንደ አውሮፓውያኑ አቆጣጠር ከ2010 ጀምሮ ጥያቄ ስታቀርብ የቆየች ሲሆን ሄውማን ራይትስዎች ጥያቄዋ ውድቅ እንዲሆን ጥረት ሲያደርግ ቆይቷል ።ጥረቱ ተቀባይነት ባያገኝም።አቶ ሬድዋን ሁሴን የሂዩማን ራይትስ ዎች ተቃውሞ ለሰብአዊ መብት መከበር ከመታገል የመነጨ ሳይሆን የርዕዮተ ዓለም ልዩነት የፈጠረው መሆኑን  ለቱርኩ ዜና አገልግሎት አብራርተዋል፡፡ሂዩማን ራይትስ ዎች መሰረተ ቢስ በሆነ የሰብአዊ መብት ውንጀላ የኢትዮጵያን መልካም ስምና ዝና ለማጠልሸት በሚንቀሳቀሱ ቡድኖች ተፅዕኖ ስር የወደቀ አካል መሆኑንም አስረድተዋል፡፡በህዝብ ብዛቷ ከሰሃራ በታች በሁለተኛ ደረጃ የምትገኘው ኢትዮጵያ በአፍሪካ ኢኮኖሚያቸው በፍጥነት እያደገ ካሉ ሀገራት አንዷ መሆኗን የዘገበው የቱርኩ ዜና አገልግሎት የኢንዱስትሪ ዘርፏም ለኢኮኖሚ እድገቷ እሴት እየጨመረ መሆኑን አብራረቷል፡፡ (ERTA) 